̀ бл҃года́ть ѡ всѣ́хъ исповѣ́дуемъ, ѡ вхо́дѣхъ на́шихъ я̀же въ мі́ръ се́й и исхо́дѣхъ, ѝже надє́жды на́мъ воскрс̑нія и жи́зни нетлѣ́нныя твои́мъ нело́жнымъ ѡбѣща́ніемъ предъ̑ѡбруча́ютъ, я̀же пріи́мемъ въ бу́дущемъ второ́мъ прише́ствіи твое́мъ:ты́ бо єсѝ и воскрс̑нія на́шегѡ нача́льникъ, и пожи́вшихъ неумы́тный и чл҃вѣколюби́вый судія̀, и мздовоздая́нія влд̑ка и гдс̑ь, и́же и пріѻбщи́выйся на́мъ пріи́скреннѣ пло́ти и кро́ве, снизхожде́нія ра́ди кра́йнягѡ:и на́шя стра̂сти неѿмє́тныя, внегда̀ во́лею во иску́съ поста́вити, пріи́мъ за милосе́рдіе щедро́тъ, и въ не́мже пострада́лъ єсѝ са́мъ искуси́вся, искуша́ємымъ на́мъ бы́въ самоѡбѣтова́нный помо́щникъ:тѣ́мже и совозве́лъ єсѝ на́съ въ твоѐ безстра́стіе